|  |
| --- |
| **SLOVENŠČINA, 8. r.**  **15. 5. 2020**  **Snov: Enostavčna in dvostavčna/zložena poved (nadaljevanje)** |
| Dragi učenec, draga učenka, pozdravljen/-a.  Danes bomo še utrdili podredno zloženo poved. |
| **1. NALOGA**  Naredi zapis v zvezek  **PODREDNO ZLOŽENA POVED**  Naša učilnica sameva, ker imamo pouk na daljavo.  *Poved je iz dveh stavkov, ki sta ločena z vejico.*  *Stavka sta v NEENAKOVREDNEM odnosu. En stavek je GLAVNI, en stavek je ODVISNI. Zato je taka poved PODREDNO zložena.*    Naša učilnica sameva, ker imamo pouk na daljavo.  GLAVNI STAVEK           ODVISNI STAVEK    Ker imamo pouk na daljavo, naša učilnica sameva.  ODVISNI STAVEK                     GLAVNI STAVEK  GLAVNI STAVEK  •  \*Iz njega izvemo bistvene podatke  •  \*lahko stoji kot samostojna enostavčna poved  •  \*po njem se ne moremo vprašati  •  \*se ne začenja z veznikom ali vezniško besedo    ODVISNI STAVEK/ODVISNIK  •  \*bi ga težje kot glavni stavek zapisali kot samostojno poved  •  \*se začenja z veznikom ali vezniško besedo  •  \*po njem se lahko vprašamo (vprašalnica + povedek glavnega stavka) |
| **2. NALOGA**  **Prepiši spodnje povedi v zvezek. Pobarvaj glavne stavke in obkroži veznike.**  **Prilagoditev: kdor je usmerjen na dopolnilni, naredi 3 povedi**  Mama noče, da grem v šolo brez zajtrka.  Bral sem, da je znani pesnik izdal novo pesniško zbirko.  Da gremo na enodnevni končni izlet, je bilo dogovorjeno že lani.  Kjer je volja, tam je pot.  Če želiš, ti jutri pomagam.  **Pošlji fotografijo rešene naloge na moj el. naslov.** |
| Še informacija: v ponedeljek bom objavila nekaj nalog za preverjanje snovi o enostavčni in dvostavčni povedi, o podredno zloženi povedi. To bo res kratko preverjanje, saj tudi snovi ni toliko.  - Navodila bodo objavljena ob 9. uri, rešeno pa pošlješ do 10. ure (oz. učenci s prilagoditvijo časa do 11. ure).  - Popravljeno dobite nazaj po el. pošti, se bom potrudila, da še isti dan, sicer pa v torek.  - V ponedeljek dobite tudi preglednico s cilji, ki se bodo navezovali na ocenjevanje, tako da boste imeli še lažji pregled glede snovi.  Lep pozdrav tebi in tvoji družini, Simona Laknar Strahinić |